"אני מכיר את בוז'י ויודע שזה לא בן אדם שיישב רגל על רגל וימשוך משכורת, אבל אני מניח שאם היה לו איזה אופק פוליטי אחר - מינוי לשר בכיר או התמודדות חדשה על משרת יו"ר המפלגה, הוא לא היה בורח מהספינה של מפלגת העבודה".

את הדברים האלה אמר לנו השבוע אדם שעבד בעבר עם יצחק הרצוג, שב-1 באוגוסט ייכנס לתפקידו החדש, כיו"ר הסוכנות היהודית. אבל לא צריך לדאוג להרצוג, שרק בבחירות האחרונות ניסה להיבחר לתפקיד ראש הממשלה. לאחר כמה שנים במדבר האופוזיציה, זכה הרצוג ל"מצנח זהב" שבו זכו פוליטיקאים רבים לפניו שמיצו עצמם בכנסת או שבכירי מפלגתם ניסו לפנותם מהדרך - תפקיד בכיר באחד "המוסדות הלאומיים" של ישראל.